open-index/open-wikipedia-markdown huggingface dataset:
The Land Before Time (fillym)

She fillym contoyrtys bioghit veih'n vlein 1988 eh ***The Land Before Time***. V'eh stiurit as co-ghientit liorish Don Bluth veih scaa-chloie liorish Stu Krieger as skeeal liorish Judy Freudberg as Tony Geiss. She Steven Spielberg, George Lucas, Kathleen Kennedy, as Frank Marshall va ny gienteyderyn sheckteragh. Ta'n fillym goaill stiagh gooyn Judith Barsi, Burke Byrnes, Gabriel Damon, Bill Erwin, Pat Hingle, Candace Hutson, Will Ryan, as Helen Shaver. V'eh gientit lesh Amblin Entertainment as Sullivan Bluth Studios. She eshyn ta'n chied fillym ayns chiartys mean ''The Land Before Time''.

Ta'n fillym geiyrt er jeeneysoaryn ta beaghey ayns ny traaghyn roie-henndeeagh. Ta'n fillym ginsh skeeal *[[Apatosaurus]]* dhone aeg ta enmyssit Littlefoot, as eh faagit liorish hene lurg baase e voir liorish *[[Tyrannosaurus rex]]* loghtagh. Ta Littlefoot çhea veih'n ghortey as y voiraneys as eh ronsaghey yn Ghlion Vooar, ard nagh daghyr lheid craght as raad ta ny jeeneysoaryn aasit beaghey nish lurg arraghey. Er e yurnaa, t'eh çheet quail kiare sheshaghyn: Cera, *[[Triceratops]]* oranje-vuigh, Ducky, *[[Saurolophus]]* glass, Petrie, *[[Pteranodon]]* dhone, as Spike, *[[Stegosaurus]]* glass. Ta'n fillym dellal rish, as ronsaghey, bun-chooishyn far-vriwnys eddyr ny dooieyn eigsoylagh as ny doccaryssyn, goaill stiagh dellal rish "sharptooth" (y Tyrannosaurus rex*), t'ad shassoo noi er jurnaa ta stiurit liorish spyrryd voir Littlefoot.

She *The Land Before Time* yn ynrican fillym lesh Don Bluth veih ny 1980yn nagh row paart ny currym ec [[Dom DeLuise]] ayn ('syn ynnyd, chloie eh ayns *Oliver & Company* liorish [[Walt Disney Animation Studios|Disney]] as eh skeayllit magh y laa cheddin), as yn ynrican fillym 'sy straih *The Land Before Time* nagh vel ny fillym kiaullee, chammah's yn ynrican fillym va skeayllt magh ayns theateryn er feie ny cruinney. Chammah's shen, v'eh ny fillym jerrinagh ren Bluth stiurey dy row rheynnit liorish [[Universal Pictures]].

Va'n fillym skeayllt magh liorish Universal er 18 Sauin 1988 as, er y chooid smoo, hooar eh baghteyryssyn jarrooagh veih ny cremeyderyn. Va rah ec y fillym ec ny h-oikyn tiggad chammah, as chossyn eh $84.4 millioonyn. Chur y rah shen, cur liorish *An American Tail* as y fillym jantys bio/bioghit *Who Framed Roger Rabbit* rish bunneeaght y teyrlann vioghys [[Amblimation]] liorish Spielberg. Chur y chied fillym rish kiartys mean lesh tree fillym eiyrtyssagh jeig va skeayllt magh dy jeeragh er y çhellveeish, [[The Land Before Time (straih hellveeish)|straih hellveeish]], [[Rolley gammanyn-feeshan The Land Before Time|gammanyn-feeshan]], as marçhanys, ga nagh row paart ny currym ec Bluth ny Spielberg ayndaye. She eshyn va'n trass fillym smoo rere cosney-stiagh liorish Bluth, lurg [[Anastasia (fillym 1997)|*Anastasia*]] (1997) as *An American Tail'' (1986).

## Imraaghyn

## Kianglaghyn magh

* 
* 
* 
* 
* 
*
Ben Mendelsohn

She aghteyr Austrailagh eh **Paul Benjamin Mendelsohn** (ruggit er 3 Averil 1969). Haink enney er 'syn Austrail kyndagh rish e phaart rassagh ayns *[[The Year My Voice Broke]]* (1987). Hooar eh enney eddyrashoonagh ry-hoi e phaart toshee 'sy drama kimmeeys *[[Animal Kingdom (fillym)|Animal Kingdom]]* (2010). Veih'n traa shen, t'eh er ny chloie ayns filmyn lheid as *[[The Dark Knight Rises]]* (2012), *[[Starred Up]]* (2013), *[[Lost River (fillym)|Lost River]]* (2014), *[[Mississippi Grind]]* (2015), *[[Rogue One]]* (2016), *[[Darkest Hour (fillym)|Darkest Hour]]* (2017), as *[[Ready Player One (fillym)|Ready Player One]]* (2018). 

Chloie Mendelsohn 'sy straih drama *[[Bloodline (straih hellveeish)|Bloodline]]* (2015–2017) liorish Netflix, raad chossyn eh Aundyr Primetime Emmy da'n Aghteyr Cohassooagh Ard-yindyssagh ayns Straih Drama ayns 2016. Chloie eh Shirrym Nottingham ayns *[[Robin Hood (fillym 2018)|Robin Hood]]* (2018). Hie eh stiagh ayns Tuinney Scannaneaght Marvel myr Talos 'sy fillym far-eniagh *[[Captain Marvel (fillym)|Captain Marvel]]* (2019) as 'sy straih *[[Secret Invasion (myn-straih)|Secret Invasion]]* (2023) liorish Disney+. Chammah's shen, t'eh er ny chloie 'sy vynstraih chimmeeys *[[The Outsider (myn-straih)|The Outsider]]* (2020) liorish HBO. Ayns 2024, hoshee eh cloie yn kiaddeyder fassan Christian Dior 'sy straih hellveeish *[[The New Look (straih hellveeish)|The New Look]]*.

## Imraaghyn

## Kianglaghyn magh

*
Kamel Talhaoui

She aa-sprinteyr Algearagh eh **Kamel Talhaoui** (ruggit er 18 Mayrnt 1971) ren co-hirrey ec Cloiaghyn Olympagh y Touree, 2000.

## Imraaghyn

## Kianglaghyn magh
*
*
Who Framed Roger Rabbit

She fillym fansee aittys Americaanagh veih'n vlein 1988 eh ***Who Framed Roger Rabbit***. Va'n fillym stiurit ec Robert Zemeckis.

## Imraaghyn

## Kianglaghyn magh

* 
* 
* 
*
Fillym fansee

Ta **fillym fansee** çheet er filmyn lesh shaanrey fansee marish cooishyn ard-yindyssagh, goaill stiagh obbeeys, taghyrtyn erskyn dooghys, feayn-skeealleydaght, beeal-arrish, ny seihill fansee andooghyssagh. Ta'n shaanrey coontit myr sorçh jeh'n ar-skeealaght heiltynagh cur liorish filmyn far-skeealaght heanse as filmyn atçhim, ga dy vel ny shaanraghyn shen mestey ry-cheilley keayrtyn. Dy mennick, ta obbeeys, feayn-skeealyn, yindys, conrieughid aigney, as y neuchadjinaght ry-gheddyn ayns filmyn fansee.

## Jeeagh er neesht
* Çhellveeish fansee
* Rolley filmyn fansee

## Imraaghyn
Lubię nietoperze

She fillym aittys atçhim Polynnagh veih'n vlein 1985 eh ***Lubię nietoperze*** (Polynnish er son "S'mie Lhiam Craitnagyn"). Va'n fillym stiurit liorish Grzegorz Warchoł as screeuit liorish Krystyna Kofta. Ta Katarzyna Walter cloie Izabela, sooder-folley ta geearree ve ny peiagh.

## Skimmee
* Katarzyna Walter myr Izabela
* Marek Barbasiewicz myr yn Olloo Rudolf Jung
* Małgorzata Lorentowicz myr naunt Izabela
* Jonasz Kofta myr y Deyrsnagh-druggey
* Edwin Petrykat myr Marceli
* Jan Prochyra myr Grześ Peruka
* Andrzej Bielski myr y Surransagh ec lheelann Jung

## Imraaghyn

## Kianglaghyn magh
* 
* ''I Like Bats'' ec FilmPolski.pl
Beinn y Foaid

She slieau  er yrjid eh **Beinn y Foaid** (). T'eh soit ayns Skeerey Chreest ny h-Ayrey mygeayrt  sheear yiass veih Sniaul.

Ta Coorse y Clieau, ta ymmydit ayns TT Ellan Vannin, goll mygyeart-y-mysh as t'eh soit faggys da Çhibbyr Slieau Maggle. T'eh coodit lesh reaisht as ta dateal chruinn y ghlasseraght ayn er ny ve jeant trooid y Holoseenagh — freoagh, keynnagh moaney as shiastyn er y chooid smoo.

## Imraaghyn
Raad-Yiarn Vannin

She raad-yiarn keyl fo gaal-vree ayns Mannin eh **Raad-Yiarn Vannin** (). Ta'n raad-yiarn kiangley Doolish rish Balley Chashtal as Purt Çhiarn ayns jiass yn ellan. Ta'n linney 3 tr (914 mm) keyl as  er lhiurid. Keayrt, va moggyl ny s'lhea ayn (ny smoo na ) ren shirveish er Purt ny h-Inshey, Rhumsaa, as Forsdal. Jiu, she lesh y reiltys t'eh, as t'eh foast gymmydey y queeyllarys as ny traenyn v'ayn ayns ny shenn laaghyn, as s'goan cogheillyn rish y noa-emshiraght.

## Linnaghyn as stashoonyn

## Kianglaghyn magh

*Ynnyd-eggey Arraghey Ellan Vannin as Raaidyn-yiarn Ellan Vannin 
*Isle of Man Guide – Steam Railway
Liev Schreiber

She aghteyr Americaanagh eh **Isaac Liev Schreiber** (ruggit er 4 Jerrey Fouyir 1967). T'eh er ny gheddyn ram accolaidyn, goaill stiagh Aundyr Tony chammah's enmyssaghtyn da nuy Aundyryn Primetime Emmy as queig Aundyryn Golden Globe.

Ta filmyn leah lesh Schreiber goaill stiagh *[[Party Girl (fillym 1995)|Party Girl]]* (1995), *[[The Daytrippers]]* (1996), as *[[Big Night]]* (1996). Chloie eh 'sy chied tree fillym 'sy straih fillym atçhim *[[Scream (kiartys mean)|Scream]]* (1996–2000), ayns *[[Ransom (fillym 1996)|Ransom]]* (1996), ayns *[[The Hurricane (fillym 1999)|The Hurricane]]* (1999), ayns *[[Hamlet (fillym 2000)|Hamlet]]* (2000), ayns *[[Kate & Leopold]]* (2001), ayns *[[The Manchurian Candidate (fillym 2004)|The Manchurian Candidate]]* (2004), ayns *[[The Painted Veil (fillym 2006)|The Painted Veil]]* (2006), ayns *[[X-Men Origins: Wolverine]]* (2009), ayns *[[Pawn Sacrifice]]* (2014), as ayns ''Spotlight'' (2015). Chloie eh ayns ny filmyn *[[Isle of Dogs (fillym)|Isle of Dogs]]* (2018), *[[The French Dispatch]]* (2021), as *[[Asteroid City]]* (2023) lesh Wes Anderson. Ren eh e chied çheet-magh stiureydagh lesh y fillym *[[Everything Is Illuminated (fillym)|Everything Is Illuminated]]* (2005).

Haink eh magh cloie er ardan Broadway da'n chied cheayrt ayns *[[Jane Bowles|In the Summer House]]* (1992). Chossyn eh Aundyr Tony da'n Aghteyr Taishbynit Share ayns Cloie er son e phaart myr Richard Roma 'sy chloie *[[Glengarry Glen Ross]]* (2005) lesh David Mamet. V'eh enmyssit da Aundyr Tony reesht er son e phaartyn 'sy chloie *[[Talk Radio (cloie)|Talk Radio]]* (2007) lesh Eric Bogosian, 'syn aavioghey *[[A View from the Bridge]]* (2010) lesh Arthur Miller, as 'syn aavioghey ** (2024) lesh John Patrick Shanley. Chammah's shen, chloie eh ayns *[[Les Liaisons Dangereuses (cloie)|Les Liaisons Dangereuses]]* (2016).

Er y çhellveeish, chloie eh yn paart ennymagh 'sy straih drama *[[Ray Donovan]]* (2013–2020) lesh Showtime. Ren eh aavioghey yn paart 'sy fillym çhellveeish *[[Ray Donovan: The Movie]]* (2022). Chossyn eh enmyssaghtyn er son e phaart shen da tree Aundyryn Primetime Emmy as kiare Aundyryn Golden Globe. Chammah's shen, chloie eh Orson Welles 'sy fillym *[[RKO 281]]* (1999) lesh HBO, as Otto Frank 'sy vyn-straih  *[[A Small Light]]* lesh Nat Geo (2023).

## Kianglaghyn magh

* 
* 
*
Khanaght Khiva

She reill steat 'syn Aishey Veanagh va **Khanaght Khiva** (, , , , , , ,  ). Va'n khanaght er mayrn ayns ard shenndeeagh Khwarazm eddyr 1511 as 1920, goaill magh shayll giare eddyr 1740 as 1746 tra ren Nader Shah cummaltys Afsharidagh er y khanaght. V'eh soit ayns strahghyn ushtit Amu Darya heese, çheu yiass veih Mooir Aral, as va'n preeu-valley soit ayns Khiva. Choodee yn khanaght yn Oosbeckistaan heear, y Chassaghstaan heear yiass, as ayrn mooar jeh'n Turkmenistaan roish y varriaght Rooshagh 'sy nah lieh jeh'n 19oo eash.

Ayns 1873, va'n khanaght er ny leodaghey as haink ee dy ve ny coadanys Rooshagh. She Emmiraid Bukhara yn coadanys ardjynagh elley hannee er mayrn derrey'n Vun-chaghlaa. Haghyr bun-chaghlaa ayns Khiva lurg Bun-chaghlaa yn Roosh ayns 1917, as ayns 1920 va Deynphobblaght Hoveidjagh Khorezm bunnit ayns ynnyd y khanaght. Ayns 1924, va'n ard goit stiagh dy formoil 'syn Unnaneys Soveidjagh. Jiu, er y chooid smoo, ta ard yn aa-khanaght rheynnit magh eddyr y Charapalkstaan as Ard Khorazm 'syn Oosbekistaan as Ard Daşoguz 'sy Turkmenistaan.

## Imraaghyn

## Kianglaghyn magh
*Caslys-çheerey Khanaghtyn Bukhara, Khiva, as Khokand as Ayrn jeh'n Turkestaan Rooshagh veih 1875 liorish Eugene Schuyler
*
Cronk ny Arrey Laa

She cronk ayns Mannin eh **Cronk ny Arrey Laa**. T'eh ny nah chronk s'yrjey ayns jiass yn ellan lurg Baarool Jiass,  çheu heear voish, as eh  er yrjid. Ga dy vel eh soit ayns Skeerey Rosien, cha nel Skeerey Pherick agh 200 meadaryn veih mullagh y chrink.

## Ennym
Va'n cronk enmyssit Cronk ny Arrey Laa er-yn-oyr dy row eh ymmydit myr boayl arrey er son ruegeyderyn car ny ruegyssyn Loghlynagh.

Ta cummaltee ynnydagh enmyssey eh Cronk ny Iree-Laa keayrtyn. V'eh raait dy nee cowrey da eeasteyryn skeddan ny lhieenyn y chuirr tra va'n ghrian girree erskyn y chrink.

## Troyn
Ta'n lhiargagh heear girree jeeragh veih Mooir Vannin myr eaynin ta rheynnit liorish Lhag ny Killey.

Ta Eiraght Ashoonagh Vannin cur sheese er yn ard mygeayrt y chronk myr "nane jeh ny h-ardjyn smoo ard-hilleydagh boayl erbee ayns ny h-Ellanyn Goaldagh."

Ta mullagh y chronk soit mysh  veih'n ard-raad eddyr Purt Çhiarn/Purt le Moirrey as Purt ny h-Inshey, as foddee yn drappeyder shooyl dys y vullagh dy aashagh. Ta'm mullagh soit er y chassan foddey-hannaghtyn, Raad ny Foillan.

T'eh raait dy vel "ny shey reeriaghtyn" (Mannin, Sostyn, Nalbin, Nerin, Bretyn, as Niau) ry-akin veih'n vullagh, as keayrtyn ta feallee gra dy vel y shiaghtoo "reeriaght", Mooir Vannin, ry-akin. Ta dooieyn lossreeyn quaagh, goaill stiagh lus y druight feill-eeagh.

## Laaragh pirgrinys
She laaragh pirgrinys Creestee eh yn cronk, cha foddey sheear as laaghyn yn Agglish Cheltiagh. Ta daa laaragh er-lheh soit er lhiargee Chronk ny Arrey Laa: y çhibbyr casherick ta enmyssit **Çhibbyr y Vashtey** as tholtanyn keeill ec **Lhag ny Killey** er y lhiargagh heear, hannee ayn myr ruillick derrey ny 1800yn.

## Imraaghyn

## Kianglaghyn magh
* Cronk ny Arrey Laa lesh kay varrey
* Cronk ny Arrey Laa, eayninyn marrey
2008 TC3

**** (enmyssey shallidagh Catalina Sky Survey **8TA9D69**), she roltageagh 80 thunney as  er crantessen v'eh. Huitt eh stiagh ayns aeraght y Dowan er 7 Jerrey Fouyir 2008. T'eh oolit dy vleayst eh mychione  erskyn yn Aasagh Nubiagh 'sy Toodaan. Va ny smoo na 600 claghyn çhenney  er trimmid feddynit; y chooid smoo jeu, she ureileetyn v'ayndaue ta jeant ass nanodaimanyn.

V'eh ny chied cheayrt va builley roltageagh faaishnit roish e entreilys stiagh 'syn aeraght myr dreigey.

## Imraaghyn

## Kianglaghyn magh

* Fotografyn lesh Reayrtlann Remanzacco bentyn rish y chlagh spoar
* Fotograf Telescopio Nazionale Galileo jeh 2008 TC<sub>3</sub>
* Fogrey marish bioghys
* 
* Cruinlagh as baghtyn 2008 TC<sub>3</sub> ec y Minor Planet Center lesh yn Unnaneys Rollageydagh Eddyrashoonagh
Nepaalish

She çhengey Ind-Ayreeanagh ta dooghyssagh da ny Himalayaghyn 'syn Aishey Yiass ee **Nepaalish** (). She çhengey oikoil Nepaal t'ee, raad t'ee ny çhengey smoo loayrit as raad t'ee ny glare chadjin. Ta staydys oikoil 'syn Injey eck ayns steat Sikkim as ayns Reagheydys Thallooinagh Gorkhaland 'sy Vengaal Heear. T'ee loayrit ec mychione kerroo yn phobble 'sy Vutaan. Shymmey Nepaalisheyryn t'ayn ayns ny steatyn Arunachal Pradesh, Assam, Himachal Pradesh, Manipur, Meghalaya, Mizoram as Uttarakhand. Ayns Myanmar t'ee loayrit ec ny Gurkhee Vurmagh. Ta'n eebyrtys Nepaalagh 'sy Niar Meanagh, ayns Brunei, 'syn Austrail, as ayns çheeraghyn elley er feie ny cruinney. Ta'n Nepaalish loayrit ec mychione 19 millioonyn loayreyderyn dooghyssagh as ec 14 millioonyn elley myr nah hengey.

Ta'n Nepaalish currit stiagh ayns possan ny çhengaghyn Pahariagh Hiar ayns cryss Hwoaie yn Ind-Ayreeanish. Dirree yn Nepaalish ayns Glion Sinja, Queiggey Karnali, y preeu-valley shenndeeagh er Reeriaght Khasa mychione y 10oo as y 14oo eash. V'ee er ny lhiassaghey faggys da çhengaghyn Ind-Ayreeanagh elley, as faggys da çhengaghyn Pahariagh elley er lheh. Hoshiaght, va'n Nepaalish loayrit ec ny sleih Khas, possan kynney-hengagh Ind-Ayreeanagh dooghyssagh da'n ard Himalayagh 'syn Aishey Yiass. She screeuyn ayns Dullu, Slyst Dailekh va screeuit ec tra reiree yn Ree Bhupal Damupal mygeayrt y vlein 981 y screeuyn s'leah 'sy çhengey. Haghyr undinyssaghey yn Nepaalish car reirey Reeriaght Gorkha (haink dy ve enmyssit Reeriaght Nepaal ny s'anmey) 'sy 16oo eash. Harrish ny keead-vleeantyn, dirree abbyrtyn er-lheh jeh'n Nepaalish as cleaynyn oc veih'n Tanskrit, y Vaithilish, y Hindish, as y Vengaalish ayns ardjyn eigsoylagh jeh Nepaal as Uttarakhand noa-emshiragh, red chur rish bunneeaght y Nepaalish myr glare chadjin.

She çhengey feer cho-lheieagh ta'n Nepaalish as seyr-oardreilys fockle eck, ga dy nee oardreilys fockle kione–cass–breear (KCB) yn oardreilys smoo kioneyssagh. Ta tree keim vooar jeh'n onnoroilys ayn: onnoroilys injil, meanagh, as ard. Ta onnoroilys ymmydit raad nagh vel arrym jerkit; ta onnoroilys meanagh ymmydit dy haishbyney staydys corrym ny neaghtyraght; as ta'n onnoroilys ard cowraghey arrym. Gollrish dagh çhengey Ind-Ayreeanagh, ta grammeydys y Nepaalish er ny hincretaghey, as t'ee er ny choayl ayrn mooar jeh'n chorys jee-chleaynee cast ta ry-gheddyn ayns ny çhengaghyn ny shinney. Va lettyraght hrome-cheeallagh er ny lhiassaghey 'sy Nepaalish 'sy 19oo eash. Mygeayrt y vlein 1830, screeu ymmodee feeleeyn Nepaalagh er bun-chooishyn veih ny h-ard-skeealyn Sanskrit *[[Ramayana]]* as y *[[Bhagavata Purana]]*. Haink Bhanubhakta Acharya ny yei as hyndaa eh yn ''Ramayana'' 'sy Nepaalish. Hooar yn obbyr shen "foayr cadjin mooar kyndagh rish blass theayagh y çhengey, yn ynrickys crauee eck, as ny tuarastylyn najooragh rieughagh ayn".

## Fo-noteyn

## Imraaghyn

## Rolley lioaryn

* 
* 
*

## Kianglaghyn magh

*  ec Wikiockleyr, y fockleyr seyr
* Omniglot – Nepaalish
*   Nepali Brihat Shabdakosh (Fockleyr Ooilley-ghoaillys y Nepaalish)  "Academee Nepaal"
YouTube

She ardan rheynn feeshan er-linney Americaanagh ayns shelloo Google eh **YouTube**. T'eh so-roshtynagh er feie ny cruinney, goaill magh çheeraghyn raad ta lhiettrimys currit er. Va YouTube launshit er 14 Toshiaght Arree 2005 liorish Steve Chen, Chad Hurley, as Jawed Karim, tree aa'ailleydee lesh PayPal. Ta'n kione-cherroo echey soit ayns San Bruno, California, ny Steatyn Unnaneysit, as t'eh 'sy nah ynnyd mastey earroo keayrtee dys ynnydyn-eggey 'sy theihll, lurg Google Search. Roish Jerrey Geuree 2024, ta ny smoo na 2.7 villoon d'ymmydeyryn meeoil. Currit ry-cheilley, t'ad jeeaghyn er ny smoo na un villoon ooryn d'eeashanyn dagh laa. Roish Boaldyn 2019, va ny smoo na 500 ooryn dy stoo feeshanyn er nyn laadaghey seose dys yn ardan dagh minnid, as roish 2021 va mygeayrt 14 billoonyn d'eeshanyn er yn ardan.

Er 9 Jerrey Fouyir 2006, va YouTube kionnit ec Google er $1.65&nbsp;villoon (corrym rish $2.31 villoon ayn 2023). Vishee Google kiaddey dellal YouTube veih çheet-stiagh veih soilsheenys ny lomarcan dys stoo eeckit lheid as filmyn as stoo er lheh va gientit liorish as da YouTube. Chammah's shen, t'eh kiarail YouTube Premium, reihys sheeyntoose eeckit da stoo gyn soilsheenys. Ren YouTube goaill stiagh claare Google AdSense, red chur rish ny smoo çheet-stiagh da YouTube as crootee stoo lowit. Ayns 2022, va çheet-stiagh soilsheenys YouTube er ny vishaghey dys $29.2 billoonyn, ny smoo na $9 billoonyn ny s'yrjey na ayns 2020.

## Imraaghyn

## Kianglaghyn magh

*
Oordooish

She çhengey Ind-Ayreeanagh ta loayrit 'syn Aishey Yiass er y chooid smoo ee yn **Oordooish** (,  ). She çhengey ashoonagh as glare chadjin y Phakistaan t'ee, raad t'ee ny çhengey oikoil cur liorish y Vaarle. 'Syn Injey, ta'n Oordooish coontit myr çhengey yn Hoghtoo Skedjal, as ta Bunraght yn Injey cur enney da staydys as eiraght cultooragh y çhengey; as ta staydys oikoil ennagh eck ayns shiartanse dy steatyn yn Injey. Ayns Nepaal, ta'n Oordooish enmyssit myr abbyrt ardjynagh recortyssit as 'syn Affrick Yiass ta'n bunraght coadey yn çhengey. Chammah's shen, t'ee loayrit myr myn-çhengey 'syn Afghanistaan as 'sy Vangladesh gyn staydys oikoil.

T'eh er ny ve raait dy nee keim yn Hindustaanish ee yn Oordooish; Ta'n Oordooish as y Hindish çheet as bun tasht-fockle, sheeanchoryssaghtys, co-ordrail, as grammeydys cadjin veih'n Tanskrit as y Phrakrit as, kyndagh rish shen, t'ad co-hohoiggalagh car tagglooyn laaoil. Choud's ta'n Oordooish tayrn tasht-fockle lettyragh, politickagh, as çhaghnoil veih'n Phershish, ta'n Hindish tayrn y tasht-fockle shen veih'n Tanskrit; rere shen, ta co-hohoiggalys y daa hengey leodaghey choud's ta keim yn ormoilid gardjaghey.

Daase yn Oordooish ayns ard Ganges-Yamuna Doab, agh haghyr lhiassaghey mooar ayns Ard-chlaare Deccan. Ayns 1837, haink yn Oordooish dy ve ny çhengey oikoil ayns Colught Goaldagh yn Injey Hiar, ayns ynnyd y Phershish harrish yn Injey hwoaie car reill y Cholught; derrey shoh she Pershish va çhengey ny cooyrtey ayns impiraghtyn Ind-Islamagh eigsoylagh. Dirree faghteyryn crauee, sheshoil, as politickagh car eash choloinagh yn Injey chur rish anchaslys eddyr yn Oordooish as y Hindish, haink gys e vullagh ayns arganys y Hindish–Oordooish.

Rere oolaghyn 'sy vlein 2022 liorish *[[Ethnologue]]* as *[[The World Factbook]]*, t'er ny chur magh ec y Central Intelligence Agency (CIA), ta'n Oordooish 'sy 10oo ynnyd mastey ny çhengaghyn smoo loayrit 'sy theihll, lesh 230 millioonyn dy loayreyderyn, goaill stiagh adsyn ta loayrt yn Oordooish myr y nah hengey oc.

## Noteyn

### Fo-noteyn

## Imraaghyn

### Feanish
* 
* 
* 

## Kianglaghyn magh
* 
* Lioarlann Vun-earrooagh yn Oordooish
* Abbyrlhit Ladjynagh yn Oordooish
Koreeish

She çhengey ghooghyssagh lesh mygeayrt 81 villioon sleih, jeh bun Koreeagh er y chooid smoo, ee yn **Choreeish** (Koreeish Yiass: , ; Koreeish Hwoaie: , ). She çhengey ashoonagh y Chorea Twoaie as y Chorea Yiass ta'n Choreeish.

Çheumooie jeh'n Chorea, ta'n Çheen genmyssey yn çhengey myr myn-çhengey ayns ayrnyn y çheer, ta shen dy ghra Jilin, Meoiraght Yanbian, as Coontae Changbai er lheh. T'ee loayrit ec Koree Sakhalin ayns ayrnyn Sakhalin, yn ellan Rooshagh çheu hwoaie veih'n Çhapaan, as ec  ayns ayrnyn yn Aishey Veanagh. Ta kuse veg dy hengaghyn mooinjeragh anvio eck, cur liorish y Jejuish veih Ellan Jeju, as t'ad croo yn kynney çhengey Koreeanagh. Ansherbee, cha nel y Jejuish as y Choreeish co-hohoiggalagh. T'eh raait dy nee'n Vançhoor co-emshiragh çheer ghooghys hengoaylleeagh y Choreeish. Ta keimoilaght y çheshaght cur dy mooar stiagh 'sy çhengey as t'eh cur rish corys keimyn loayrtys as onnoroilyssyn ta cowraghey formoilid taghyrt as cooish erbee.

Ta'n Choreeish noa-emshiragh screeuit ayns Hangul, corys screeuee v'er ny lhiassaghey car y 15oo eash, agh daink eh dy ve ny ard-chorys screeuee derrey'n 20oo eash. Ta'n script gymmydey 24 bun-lettyryn (*jamo*) as 27 lettyryn cast ta crooit ass ny bun-lettyryn. Tra dy row'n Choreeish recortyssit ayns teksyn shenndeeagh, cha row yn Choreeish agh çhengey loayrit.

## Noteyn

## Imraaghyn

## Kianglaghyn magh

* Linguistic and Philosophical Origins of the Korean Alphabet (Hangul) 
* Coorse seyr y Choreeish as cultoor y Chorea veih Ollooscoill Sogang
* Caslys-çheerey çhengoaylleeagh y Chorea
* dongsa.net, Greie co-whingaghey breearyn y Choreeish
Hangul

She **abbyrlhit y Choreeish**, ta enmyssit **Hangul** ny **Hangeul** 'sy Chorea Yiass () as **Chosŏn'gŭl** () 'sy Chorea Twoaie, corys screeuee dooghyssagh noa-emshiragh va crooit da'n Choreeish. Va Hangul crooit lesh Sejong Mooar 'sy vlein 1443. T'eh er ny ve ymmydit da'n Choreeish cur liorish Hanja, corys screeuee va doltit ec y Choreeish veih karacteyryn y Çheenish. 'Sy Chorea Yiass, ta'n Choreeish screeuit ayns Hangul as Hanja, agh 'sy Chorea Twoaie, ren y reiltys scryssey magh Hanja as cha nel y Choreeish ayn screeuit agh ayns Hangul. T'eh er ny ve raait dy nee abbyrlhit shillabagh t'ayn er-yn-oyr dy vel eh mestey troyn coryssyn screeuee abbyrlhitagh as shillabagh.

## Noteyn

## Imraaghyn
### Symnaghyn

### Feanishyn

* 
* 

## Kianglaghyn magh

* Abbyrlhit as fockley magh y Choreeish lesh Omniglot
* Fysseree çhaghnoil bentyn rish Hangul as Unicode
Karen Hassan

She ben-aghteyr Yernagh Hwoaie ee **Karen Hassan** (ruggit er 31 Jerrey Souree 1981). Veih 2010 derrey 2013, chloie ee Lynsey Nolan ayns ard-straih *[[Hollyoaks]]*. Ta e obbyr elley goaill stiagh y straih *[[Hollyoaks Later (straih 1)|Hollyoaks Later]]*, *[[The Fall (straih hellveeish)|The Fall]]*, as *[[Vikings (straih hellveeish 2013)|Vikings]]*, chammah's y fillym *[[Hunger (fillym 2008)|Hunger]]*.
Chammah's shen, chloie ee 'sy straih hellveeish Americaanagh ** ayns 2022. Er y gherrid, chloie Hassan y ven toshee, Alison, 'sy fillym seyr Goaldagh *Wait For Me* ayns 2023. 

## Imraaghyn

## Kianglaghyn magh
* 
* Agency Dealers profile
*
Mrunal Thakur

She ben-aghteyr Injinagh ee **Mrunal Thakur** (ruggit er 1 Luanistyn 1992). Er y chooid smoo, t'ee cloie ayns filmyn Hindish as Teloogooish. Ghow ee toshiaght rish e coorse cloie 'sy çhellveeish tra chloie ee ayns ny sheabin-dramaghyn *[[Mujhse Kuchh Kehti...Yeh Khamoshiyaan]]* (2012) as *[[Kumkum Bhagya]]* (2014–2016), chossyn j'ee Aundyr ITA. Ren ee e chied fillym 'sy Hindish lesh y fillym *[[Love Sonia]]* (2018) as chloie ee y ven toshee ayns ny filmyn rahoil *[[Super 30 (fillym)|Super 30]]* as *[[Batla House]]* (y daa jeu ayns 2019). 

Lurg tuittym coorse beg eck, hooar Thakur ny smoo ennoilid lesh ny dramaghyn romansagh Teloogooish *[[Sita Ramam]]* (2022) as *[[Hi Nanna]]* (2023), raad chossyn ee Aundyr Filmfare da'n Ven-aghteyr Share – Teloogooish da'n fillym jerrinagh shen.

## Imraaghyn

## Kianglaghyn magh

* 
* 
*
*
Artur Eklund

She earisheyr as politickeyr Finnlynnagh va **Artur Eklund** (21 Toshiaght Arree 1880 &ndash; 18 Luanistyn 1927). She oltey Pharlamaid Innlynn v'eh veih 1919 derrey 1922, as eh shassoo er son Phartee Theayagh Soolynnee Innlynn (SFP).

## Imraaghyn
Zach Woods

She aghteyr as fer aitt Americaanagh eh **Zach Woods** (ruggit er 25 Mean Fouyir 1984). Ta enney share er kyndagh rish e phaart myr Gabe Lewis 'sy sitcom *[[The Office (straih hellveeish Americaanagh)|The Office]]* liorish NBC, as myr Jared Dunn 'sy straih aittys *[[Silicon Valley (straih hellveeish)|Silicon Valley]]* liorish HBO, myr Zach Harper 'sy sitcom *[[Playing House (straih hellveeish)|Playing House]]* liorish USA Network, as myr Matt Spencer 'sy straih aittys *[[Avenue 5]]* lesh HBO. Va paart filleydagh echey chammah 'sy straih *[[Veep]]* lesh HBO myr Ed Webster, as chloie eh yn billooneyr Edgar D. Minnows 'sy straih folliaght dunverys *[[The Afterparty (straih hellveeish)|The Afterparty]]* lesh Apple TV+.

## Imraaghyn

## Kianglaghyn magh
*
Creed Bratton

She aghteyr as kiaulleyder Americaanagh eh **Creed Bratton** (ruggit myr **William Charles Schneider** er 8 Toshiaght Arree 1943). She aa-oltey jeh'n vann craa-chiaull the Grass Roots t'eh, as myr lhieggan far-skeealeydagh jehsyn hene 'sy sitcom ''The Office'', chossyn da queig enmyssaghtyn da Aundyr y Screen Actors Guild da Possan ayns Straih Aittys.

## Imraaghyn

## Kianglaghyn magh

* 
* 
* 
*
Aaron Bridgers

She pianneyder snag-chiaull as cummeyder Americaanagh va **Aaron Bridgers** (10 Jerrey Geuree 1918 – 3 Sauin 2003).

Va Bridgers troggit ayns Winston-Salem, Carolina Hwoaie raad dynsee eh yn pianney as raad haink eh ny whail Duke Ellington. Darree Bridgers dys Caayr York Noa raad v'eh gobbraghey ayns shagh-chiartagyn tra v'eh tannaghtyn gynsaghey yn pianney. As eh foast gynsaghey yn pianney, chur Ellington eh ny whail Billy Strayhorn. Tammylt beg ny yei shen, ren Bridgers as Strayhorn arraghey stiagh 'sy thie cheddin ry-cheilley raad v'ad nyn ghraihderyn veih 1939 derrey darree Bridgers dys y Rank ayns 1947.

Ren Bridgers cloie yn Pianneyder 'sy fillym *[[Paris Blues]]* (1961) lesh Paul Newman.

## Imraaghyn

## Kianglaghyn magh
*
A. R. Bridgers

She ynseyder, leighder, as leigh-hoyrtagh Americaanagh ayns Carolina Hwoaie va **Aaron R. Bridgers**. She Affro-Americaanagh as Pobblaghtagh v'eh, ren shassoo er son Edgecombe County ayns Thie Ynnydee Carolina Hwoaie ayns 1883. Hooar Bridgers keim veih St. Augustine's College ayns Raleigh as v'eh ny ynseyder scoill ayns Tarboro.  

Lurg shayll as eh shirveish 'sy çhionnal slattyssagh, hooar Bridgers keim veih'n scoill leigh lesh Ollooscoill Howard ayns 1886. V'eh lhiggit stiagh ayns barrey Carolina Hwoaie ayns 1887 as, eisht, darree eh dys Winston-Salem, Carolina Hwoaie.

## Imraaghyn
Juan Negri

She bluckaneyr Shilleeagh va **Juan Jorge Negri Celis** (5 Jerrey Geuree 1925 &ndash; 20 Jerrey Fouyir 2015). Chloie eh ayns tree gammanyn da fwirran bluckan coshey ashoonagh y Çhillee ayns 1950. Chammah's shen, v'eh coontit mastey squad y Çhillee ayns Feniaghtys America Yiass, 1949.

## Imraaghyn

## Kianglaghyn magh
* 
*
Palak Tiwari

She ben-aghteyr Injinagh ee **Palak Tiwari** (; ruggit er 8 Jerrey Fouyir 2000). Ta enney urree kyndagh rish e obbyr ayns filmyn Hindish, goaill stiagh *[[Kisi Ka Bhai Kisi Ki Jaan]]* (2023), ** (2022), as *The Virgin Tree* (2024).

## Bea leah
Va Palak Tiwari ruggit er 8 Jerrey Fouyir 2000 lesh y ven-aghteyr Shweta Tiwari as yn aghteyr Raja Chaudhary.

## Coorse bea
Ren Palak Tiwari e chied çheet-magh ayns 2021 tra va paart eck 'sy feeshan kiaullee "Bijli Bijli" lesh Hardy Sandhu. Ayns 2022, chloie ee chammah 'syn 'eeshan kiaullee "Mangta Hai Kya" noi Aditya Seal. Ayns 2023, ren ee e chied çheet-magh ayns Bollywood tra chloie ee 'sy fillym lught-thie *[[Kisi Ka Bhai Kisiki Jaan]]*. Va paart femoil eck cur liorish Venkatesh, Jagapathi Babu, Pooja Hegde, as Shehnaaz Gill.

Ayns 2024, chloie ee 'sy fillym aittys atçhimagh *The Virgin Tree* cur liorish Sanjay Dutt.

## Imraaghyn

## Kianglaghyn magh

* 
*
John Morris (aghteyr Americaanagh)

She aghteyr goo Americaanagh eh **John Morris**. Ta enney share er son e phaart myr Andy Davis 'sy straih fillym ''Toy Story''.

## Bea leah
Dirree Morris veih San Francisco University High School ayns San Francisco, California 'sy vlein 2003.

## Coorse bea
Ayns 1991, as eh prowal da paart Andy ayns *[[Toy Story]]*, hug Morris fir jeh ny babbanyn jantys *[[X-Men]]* lesh as chroo eh gooyn dauesyn; smooinnee fwirran Pixar dy re red yindyssagh eh shen as hug ad y paart da. Va Morris currit er ash dys *[[Toy Story 3]]* rere aghin y stiureyder Lee Unkrich. Er Blu-ray/DVD *Toy Story 3*, dooyrt Unkrich dy row ad shirrey fysseree choventyn da Morrish hoshiaght, as va imnea orroo bentyn rish sheean e ghoo. S'aighoil, va'n imnea er ny scryssey tra cheayll ad y vannaght er post-coraa Morris.

Ta myn-enney er chammah myr goo "Pepper Roni" 'sy ghamman-feeshan *[[Lego Island]]* veih'n vlein 1997.

## Bea phersoonagh
She keimagh veih Scoill Theater, Scannaneaght, as Çhellveeish lesh Ollooscoill-Los Angeles veih'n vlein 2007 t'eh. Ta Morris beaghey ayns Ard Vaie San Francisco.

## Scannaneaght
### Fillym

### Çhellveeish

### Gammanyn-feeshan

## Imraaghyn

## Kianglaghyn magh
* 
*
Concepción Montaner

She roortagh rane as magher Spaainagh ee **Concepción "Concha" Montaner Coll** (ruggit er 14 Jerrey Geuree 1981). T'ee cloie 'sy lheim liauyr.

Chossyn Montaner y boyn airhey 'syn Eniaghtys Sosharagh Dowanagh ayns 2000. Ec yn Eniaghtys Dowanagh Sthie, 2006 chossyn ee e kied voyn eddyrashoonagh tra haink ee stiagh 'sy trass ynnyd lesh lheim er 6.76 meadaryn - yn eiyrtys cheddin as eshyn hooar y boynneyder argid Naide Gomes. Va'n varriaght ec Gomes er Montaner er brishey cormid er-yn-oyr dy ren Gomes lheim ny s'liurey. Ayns 2007 chossyn Montaner y boyn argid ec yn Eniaghtys Oarpagh Sthie, çheu chooylloo Gomes.

Chossyn Montaner e lheim s'liurey er 6.92 meadaryn ayns Jerrey Souree 2005 ayns Madrid.

Chammah's shen, she feniagh sthie ashoonagh ee Montaner ayns sprint harrish 60 meadaryn.

## Cooilleenaghyn

## Kianglaghyn magh
*
Petra Chaves

She snaueder drommey as meshtit Portiugagh ee **Petra Chaves** (ruggit er 2 Toshiaght Arree 1978). Ren ee cohirrey ayns daa haghyrt ec Cloiaghyn Olympagh y Touree, 1996.

## Imraaghyn

## Kianglaghyn magh
* 
*
Gurneil eaghtyrys

Ayns oaylleeaght lioarlann as oaylleeaght fysseree, ta **gurneil eaghtyrys** çheet er ymmyd as freayll cummaghyn enmyn, bun-chooishyn, enmyssyn cadjinit as stundayrtit, as reddyn elley ta ymmydit ayns kione-linnaghyn ayns catalogyn as ayndee. Er-yn-oyr dy vel eh shoh croo kiangley eddyr ny recortyssyn lioaragh as y coadan eaghtyrys, ta'n ghurneil eaghtyrys kiarail stughtoor bunneydagh y chatalog.

## Ynnydyn-eggey elley
* Lioarlannyn FIU
Google

She cochorp yl-ashoonagh as colught çhaghnoaylleeaght Americaanagh eh **Google LLC**. T'eh jeeraghey er soilsheenys er-linney, çhaghnoaylleeaght jeshaght ronsee, co-earroo bodjallagh, cooid vog cho-earrooder, co-earroo quantum, traght lectraneagh, lectraneaghys ceaueyder, as far-inçhynaght. Ta sleih gra dy nee Google "y colught smoo cummaghtagh 'sy theihll" as t'eh coontit mastey ny cowraghyn smoo leaghar kyndagh rish e chioneys margee, e haglym fysseree, as e vondeishyn çhaghnoaylleeagh ayns reamys yn ar-inçhynaght. Ta colught paarantagh Google, Alphabet Inc., coontit mastey ny queig colughtyn Big Tech smoo, cur liorish Amazon, Apple, Meta, as Microsoft.

## Noteyn

## Imraaghyn

## Kianglaghyn magh

* 
* Blog oikoil
Co-effaght Gini

Ayns tarmaynys, ta **co-effaght Gini**, ta enmyssit **ayndagh Gini** ny **corillagh Gini** chammah, çheet er towshan y skeayley staddyssaghtoil ta jeerit er taishbynys meechorrymid çheet-stiagh, meechorrymid verçhys, ny meechorrymid chionnee çheusthie jeh ashoon ny possan sheshoil. V'eh lhiasit lesh y staddyseyr as sheshoayllee Iddaalagh Corrado Gini.

Ta co-effaght Gini towshagh meechorrymid mastey leaghyn skeayley menkid, lheid as cormidyn çheet-stiagh. Ta co-effaght Gini er 0 taishbyney slane chorrymid, raad ta dagh leagh çheet-stiagh as berçhys corrym rish y cheilley, choud's ta co-effaght Gini er 1 (ny 100%) taishbyney y veechormid smoo mastey ny leaghyn, ny raad ta dagh çheet-stiagh as berçhys ayns shelloo un pheiagh er lheh as nagh vel çheet-stiagh ny berçhys ec dagh peiagh elley.

## Noteyn

## Imraaghyn

## Kianglaghyn magh

* Forbes: In praise of inequality 
* The World Bank: Measuring Inequality 
* Art veih ''The Guardian'' goltscarrey meechorrymid 'sy Reeriaght Unnaneysit eddyr 1974 as 2006 
* World Income Inequality Database
Harold Perrineau

She aghteyr Americaanagh eh **Harold Perrineau** (ruggit er 7 Luanistyn 1963). V'eh enmyssit da'n Independent Spirit Award da'n Dooinney Co-hassooagh Share er son y chied phaart mooar echey 'sy fillym seyr *[[Smoke (fillym)|Smoke]]* (1995). Lurg shen, chloie eh Mercutio ayns *[[Romeo+Juliet]]* (1996) as Link ayns *[[The Matrix Reloaded]]* as *[[The Matrix Revolutions]]* (y daa jeu ayns 2003). Er y çhellveeish, chloie eh Augustus Hill 'sy straih *[[Oz (straih hellveeish)|Oz]]* (1997–2003) lesh HBO, Michael Dawson 'sy straih hellveeish *[[Lost (straih hellveeish 2004)|Lost]]* (2004–2010) lesh ABC, as y Shirrym Boyd Stevens 'sy straih hellveeish *[[From (straih hellveeish)|From]]* (2022–jiu) lesh MGM+.

Chammah's shen, ta Perrineau er ny chloie ayns ny filmyn *[[The Edge (fillym 1997)|The Edge]]* (1997), *[[The Best Man (fillym 1999)|The Best Man]]* (1999), *[[Woman on Top]]* (2000), as *[[28 Weeks Later]]* (2007). Ta *[[Sons of Anarchy]]* (2012), *[[Constantine (straih hellveeish)|Constantine]]* (2014–2015), *[[Claws (straih hellveeish)|Claws]]* (2017–2022), as *[[The Rookie (straih hellveeish)|The Rookie]]* (2019–2021) coontit mastey ny treishtyn çhellveeish elley echey.

## Kianglaghyn magh

* 
* 
*
It's a Wonderful Life

She fillym drama fansee Nollick Americaanagh veih'n vlein 1946 eh ***It's a Wonderful Life***. Va'n fillym stiurit as gientit lesh Frank Capra. T'eh bunnit er y skeeal giare as y lioaran "The Greatest Gift", va hene-hoilshit lesh Philip Van Doren Stern 'sy vlein 1943, as eh hene beggan bunnit er y noaskeealeen *[[A Christmas Carol]]* lesh Charles Dickens veih'n vlein 1843.

She James Stewart va'n ard-roltag ayn, as chloie eh yn karacteyr George Bailey, fer ta cur e yerkallyssyn ass e chione dy chur cooney da sleih elley 'sy voodeeys echey as ta smooinaghtyn er e hene-varroo er Oie'll Voirrey, red ta cur rish cur-stiagh lesh e ainle-choadee, Clarence Odbody. Ta Clarence taishbyney da George chooilley heihll ren eh bentyn as kys veeys y seihll mannagh row eh ayn.

Ga dy row eh enmyssit da queig Aundyryn Academy, goaill stiagh y Jalloo Roie, hooar *It's a Wonderful Life* barelyn mestit as cha row yn rah echey ec y waane tiggad. She $6.3&nbsp;millioonyn va poynt co-veih yn fillym, mysh daa cheayrt ny smoo na costys y ghientyn, agh cha ren y fillym roshtyn eer giare da'n phoynt shen er e skeaylley magh toshee. Kyndagh rish ny creckyn moal injil, ren seyrlannyn ennagh jeeaghyn er Capra myr fer chaill yn ablid echey dy ghientyn filmyn cadjin as rahoil. Haink coip-chiart y fillym ayns ny Steatyn Unnaneysit gys y jerrey echey 'sy vlein 1974 lurg laccal aanoaghey as hie eh stiagh 'sy reamys theayagh, red lhig da scaalheaney yn fillym gyn kiedoonys ny taillaghyn ree-cheesh, as va fillym classicagh Nollick jeant ass ny lurg.

Jiu, ta *It's a Wonderful Life* coontit mastey ny filmyn share rieau as mastey ny filmyn Nollick share. Ta enney er ny ve currit er y fillym lesh yn American Film Institute myr fer jeh ny 100 filmyn Americaanagh share jeant rieau. Mastey rollaghyn onnoryn yn American Film Institute, haink eh stiagh ec earroo 11 er rolley ny filmyn share 'sy vlein 1998, ec earroo 20 'sy vlein 2007, ec earroo 8 er y rolley echey jeh ny skeealyn graih share, as ec earroo 1 er y rolley echey jeh ny filmyn Americaanagh smoo breeagh v'ayn rieau. 'Sy vlein 1990, va *It's a Wonderful Life* coontit mastey 25 filmyn va reiht da freayltys ayns ny Steatyn Unnaneysit lesh y National Film Registry lesh Lioarlann y Chohionnal er-yn-oyr dy row ad briwnys dy row scansh "chultooragh, henndeeagh, ny aesthetagh" echey. Dooyrt Capra dy nee eshyn va'n fillym share echey mastey ny ny filmyn ren eh stiurey, as dy ren eh taishbyney eh da'n vooinjer echey dagh Nollick.

## Imraaghyn

## Kianglaghyn magh

* 
* 
* 
* 
* 
* Jannoo ''It's A Wonderful Life'' Frank Capra Online ec Eeweems.com
* Dimitri Tiomkin as ''It's A Wonderful Life'' ec AmericanMusicPreservation.com
* ''It's a Wonderful Life'' er *[[Lux Radio Theater]]*: 10 Mayrnt 1947
* ''It's a Wonderful Life'' er *[[Screen Directors Playhouse]]*: 8 Boaldyn 1949
Rzeczpospolita

She ****** ennym oikoil y Pholynn as yn ennym tradishoonagh ta ymmydit da fir jeh ny steatyn lesh hie roish. She co-ockle ny çhiarrymyn **' "red, nhee" as **' "cadjin" t'ayn, *[[calque]]* ''rés pública'' ( "red" +  "theay, theayagh, cadjin") y Ladjyn, ny *[[pobblaght]]*. 'Sy Ghaelg, t'eh currit sheese dy mennick myr "co-unnaneys" (shenndeeagh) as "pobblaght" (jiu).

'Sy Pholynnish noa-emshiragh, ta'n fockle **' ymmydit da Pobblaght y Pholynn er lheh, as ta dagh pobblaght elley currit sheese myr **' (m.s. Pobblaght yn Iddaal – ).
Levi Ruivivar

She lheiltagh ellynagh Americaanagh-Philippeenagh ee **Levi Jung Ruivivar** (ruggit er 3 Boaldyn 2006). Ga dy row ee ruggit ayns ny Steatyn Unnaneysit, t'ee cloie er son ny h-Ellanyn Philippeenagh dy h-eddryashoonagh as chloie ee er son ny Steatyn Unnaneysit tra v'ee ny s'aa. Chossyn ee qualleeaght dy chloie er son ny h-Ellanyn Philippeenagh ayns Cloiaghyn Olympagh y Touree, 2024 trooid straih Chappan FIG y Dowan, 2024.

Er 29 Luanistyn 2024, ren Jung-Ruivivar fo-screeu conaant marish Viva Artist Agency son craishtey as cloie choud's v'ee foast traenal son y lheiltys.

## Imraaghyn

## Kianglaghyn magh
* 
*
Whisnu Sakti Buana

She politickeyr Indoneeshagh va **Whisnu Sakti Buana** (22 Jerrey Fouyir 1974 – 27 Boaldyn 2023). Ren eh shirveish myr meoir Surabaya eddyr Mee ny Nollick 2020 as Toshiaght Arree 2021, myr meoir shallidagh ayns ynnyd Tri Rismaharini, yn meoir ren eh shirveish fo myr lhiass-veoir Surabaya eddyr 2014 as 2015, as reesht eddyr 2016 as 2020.
Dita Gálíková

She aa-chloieder bluckan etloge Sheckagh ee **Dita Gálíková** (ruggit myr **Dita Jeřábková** er ). She oltey wirran bluckan etloge ashoonagh mraane y Çheck v'ee.

Chloie ee ayns Feniaghtys Bluckan Etloge Mraane FIVB y Dowan, 1994. She PVK Olymp Praha y chied chlub chloie ee lesh eddyr 1993/94 as 1994/95 as she VK Dukla Liberec y club jerrinagh lhee roish my ren ee obbraghey myr lhiass-chooneyder 'sy chlub cheddin eddyr 2017/18 as 2020/21.

## Clubyn
### Cloieder
*  PVK Olymp Praha (1993/94 – 1994/95)
*  Niki Alexandroupolis (1995/96 – 1996/97)
*  Aris Thessaloniki (1997/98 – 1997/98)
*  Isola Tongeren (1998/99 – 2000/01)
*  Dauphines Charleroi (2001/02 – 2004/05)
*  Asterix Kieldrecht (2005/06 – 2005/06)
*  OMS Senica (2006/07 – 2006/07)
*  VK Prostějov (2007/08 – 2007/08)
*  SG SVS Post (2008/09 – 2009/10)
*  PVK Přerov (2010/11 – 2016/17)
*  VK Dukla Liberec (2017/18 – 2020/21)

### Skimmee neu-chloie
*  VK Dukla Liberec (2018/19 – 2024/25)

## Imraaghyn

## Kianglaghyn magh
* Duillag y chloieder ec cvf.cz 
* Beashnys Gálíková ec volleybox.net
Aspick Sodor as Mannin

Ta **Aspick Sodor as Mannin** çheet er Oardagh Aspickys Sodor as Mannin çheusthie jeh Queiggey York ayns Agglish Hostyn. Cha nel yn aspickys coodaghey agh Mannin. Ta soiag yn aspick, Keeill Ard-çhiamble Noo Carmane, soit ayns Purt ny h-Inshey. Hooar y cheeill staydys ard-çhiamble er 1 Sauin 1980.

She oltey *ex officio* jeh'n Choonseil Slattysagh as jeh Quaiyl Tinvaal eh yn aspick. Ta aarys yn aspick soit ec Thie yn Aspick  ayns Doolish.

She lesh y chrooin Goaldagh cairys pointeil Aspick Sodor as Mannin; ta'n Monark gobbraghey, foddee beggan amreiltagh (er-yn-oyr dy nee Croghane-crooin eh Mannin), rere coyrle yn Ard-vinishter (as chan rere coyrle Ard-hirveishagh yn Ellan). Ansherbee, neughollrish ny h-aspickyn aspickagh elley ayns Sostyn ta reiht lesh canoinyn yn ard-çhiamble rere *[[congé d'elire]]* y Vonark, ta Aspick Sodor as Mannin pointit dy jeeragh lesh y Vonark ayns lettyryn paiteenagh.

She Tricia Hillas Aspick roie Sodor as Mannin as ee er ny phointeil ayns Jerrey Fouyir 2024.

## Imraaghyn
Pereslavl-Zalesski

She balley ayns Queiggey Yaroslavl, y Roosh, eh **Pereslavl-Zalessky** (, ), va enmyssit **Pereyaslavl-Zalessky** hannah hene, ny **Pereyaslavl** dy h-aashagh. T'eh soit er yn ard-raad eddyr Moscow as Yaroslavl er y chladdagh hiar yiass jeh'n logh Pleshcheyevo ec inver yn awin Trubezh. Ta  sleih cummal ayn.

## Çheer-oaylleeaght

Ta Pereslavl-Zalessky soit ayn jiass Wheiggey Yaroslavl, faggys da'n joarey rish Queiggey Moscow,  shiar hwoaie veih Moscow, as  sheear yiass veih Yaroslavl.

### Emshyraght

S'mooarheeragh tash yn emshyraght ayns Pereslavl-Zalessky: s'foddey, feayr, as sniaghtagh ta ny geuraghyn, as s'giare, çheh, as fliaghagh ta ny souraghyn. Ta ny mean-çhiassidyn goll veih  car y Jerrey Geuree dys  car y Jerrey Souree.

## Galleree


File:Ba-sovetskaa-10-2002-alexander.jpg|Straid Sovetskaya
File:Pereslavl-Zalessky, Переславль-Залесский 3.jpg|Va Mannishter Noo Niglus er ny hroggal 'sy 14oo eash
File:Pereslavl SpasoPreobrazhenskyCathedral.JPG|Ard-çhiamble y Taualtagh (1152–1157)
File:Никитский-монастырь-шелапутин-2010-1053.jpg|Feailley etlanys erskyn Mannishter Nikitsky


## Feallee ard-ghooagh

*Nicetas Stylites,  (??-1186) noo Rooshagh veih'n 12h eash ren bunnaghey Mannishter Nikitsky 
*Alexander Nevsky, (1221–1263) prinse as noo
*Pavel Kolendas, (1820-??) peinteyr co-chalyssyn Rooshagh
*Dmitry Mirimanoff (1861–1945) maddaghteyr, chur rish sheiltynys settyn baghtoil
*Dmitry Kardovsky, (1866–1943) ellyneyr, daahder, as kiaddeyder ardan
*Leonid Kurchevsky, (1890–1937 ny 1939) kiaddeyder wappinyn Rooshagh/Soveidjag
*Mikhail Koshkin, (1898–1940) kiaddeyder tank T-34
*Alexander Petrov, (ruggit 1987) aghteyr

## Imraaghyn

## Kianglaghyn magh

* 
*Stiurag-sheean da Pereslavl-Zalessky tourismpereslavl.ru 
*Stiurag da Pereslavl 
*baatyn beggey Pheddyr Mooar (PDF) 
*Thie tashtee raad-yiarn Pereslavl-Zalessky (raad-yiarn keyl) 
*Stiurag da Fainey Airhey yn Roosh 
*Stiurag da Pereslavl-Zalessky
Ludwig Ruff

She ard-obbree Germaanagh va **Ludwig Ruff** (29 Boaldyn 187815 Luanistyn 1934). V'eh ruggit ayns Dollnstein, as she ayr lesh Franz Ruff v'eh, haink dy ve freggyrtagh son creaghney Halley Cohionnal Partee Nürnberg, va faagit neu-chreaghnit lurg baase e ayr ayns Nürnberg, ayns 1934.

## Jeeagh er neesht
* Ard-obbrinys Natseeagh

## Kianglaghyn magh
*Yn Halley Cohionnal
Burmish

She çhengey Hibetagh-Burmagh ta loayrit ayns Myanmar ee **Burmish** (Burmish: မြန်မာဘာသာ, ; ASE: ). She çhengey oikoil as eddyr-hengey Myanmar t'ee, as she çhengey ghooie ee lesh ny Bamaree, y possan kynneeagh smoo 'sy çheer. Ta'n Vurmish loayrit ec eggyssyn dooghyssagh ayns Ard Cruink Chittagong 'sy Vangladesh, ayns ny steatyn Mizoram, Manipur, as Tripura 'syn Injey, as mastey eebyrtys ny Burmee. She Burmish y çhengey smoo loayrit 'sy çheer, raad she eddyr-hengey t'ee. Ayns 2019, va'n Vurmish loayrit ec 42.9 villioon sleih feie ny cruinney, goaill stiagh 32.9 villioon sleih as y Vurmish oc myr nyn gied çhengey, cur liorish 10 millioon sleih ta loayrt y Vurmish myr nyn nah hengey. Ren towshan ayns 2023 lesh y Vanc Dowanagh feddyn magh dy row mysh 80% jeh pobble y çheer loayrt Burmish.

She çhengey hoanagh as ard-cheimnit, ta traaghit er shillabyn ee Burmish. Er y chooid smoo, she çhengey un-hillabagh as ghleiynagh t'ee ta geiyrt oardagh fockle kione–cass–breear. Ta'n Vurmish neuchosoylagh rish mooar-hengaghyn yn Aishey Hiar Yiass kyndagh rish corys lheeadagh dy chowraghey caseyn as tasht-fockle jalloo-ocklagh berçhagh t'eck. She lesh possan Lolo-Burmagh ny çhengaghyn Sheenagh-Tibetagh ta Burmish. Ta abbyrlhit y Vurmit çheet ass script Brahmagh, foddee abbyrlhit Kadamba ny Pallava.

## Teks sampleyragh
Banglane 1 jeh *[[Fockley-magh Cairyssyn Deiney cour y Theihll Slane]]* 'sy Vurmish:Romanaghey yn teks stiagh 'syn abbyrlhit Ladjynagh:Banglane 1 jeh *Fockley-Magh Cairyssyn Deiney cour y Theihll Slane* 'sy Ghaelg:Ta dy chooilley ghooinney ruggit seyr as corrym rish dy chooilley ghooinney elley ayns ooashley as ayns cairys. Ta resoon as cooinsheanse stowit orroo as lhisagh ad dellal rish y cheilley lesh spyrryd braaragh.

## Imraaghyn

## Kianglaghyn magh

* Omniglot: Burmese Language 
* Learn Burmese online
Spaainish y Çhillee

Ta **Spaainish y Çhillee** ( ny ), ny yn **Spaainish Hilleeagh**, çheet er sorçhyn y Spaainish ta loayrit 'sy chooid smoo jeh'n Çhillee. Ta Spaainish y Çhillee anchasley rish y Spaainish Chadjinit rere fockley magh, grammeydys, tasht-fockle, as far-ghlare, as ta shiartanse dy hengoaylleeyn genmyssey Spaainish y Çhillee nane jeh arraghyssyn y Spaainish smoo scartagh.

Ta Academee Reeoil y Spaainey cur enney er 2,214 fockle as abbyrt t'er ny ghientyn ayns Spaainish y Çhillee dy liehlagh ny er y chooid smoo, cur liorish ram abbyrtyn far-ghlareagh neu-ennit. Ta'n Spaainish ormoil 'sy Çhillee er ny ghoaill stiagh ram meeryn coloayrtyssagh.

## Jeeagh er neesht
* Çhengaghyn y Çhillee
* Cairscreeu Bello
* Mapudungunish
* Çhengaghyn Quechuagh

## Imraaghyn
Shivangi Joshi

She ben-aghteyr Injinagh ee **Shivangi Joshi** (ruggit er 18 Boaldyn 1998). Ta enney mie urree kyndagh rish yn obbyr eck ayns çhellveeish y Hindish. T'ee coontit mastey ny ben-aghteyryn çhellveeish smoo eeckit 'syn Injey. T'ee mie er enney kyndagh rish e paart myr Naira Singhania Goenka ayns *[[Yeh Rishta Kya Kehlata Hai]]* (2016-2021). She fowder shiartanse d'accolaidyn t'ee, goaill stiagh nane aundyr yn ITA as tree Aundyryn Gold.

Ta obbraghyn ard-ghooagh lesh Joshi goaill stiagh e cloie myr Aayat Haider ayns *[[Beintehaa]]* (2013), myr Poonam Thakur ayns *[[Begusarai (straih hellveeish)|Begusarai]]* (2015–2016), myr Anandi Chaturvedi ayns *[[Balika Vadhu 2]] * (2021–2022) as myr Aradhana Sahni ayns *[[Barsatein – Mausam Pyaar Ka]]* (2023–2024). Va paart eck chammah ayns *[[Fear Factor: Khatron Ke Khiladi 12|Khatron Ke Khiladi 12]]* (2022) raad haink ee stiagh 'sy 12h ynnyd. 

## Imraaghyn

## Kianglaghyn magh

*
*
Lana Del Rey

She arraneyder Americaanagh ee **Lana Del Rey** (ruggit er 21 Mean Souree 1985).

## Albymyn
* *Lana Del Ray* (2010)
* *Born to Die* (2012)
* *Ultraviolence* (2014)
* *Honeymoon* (2015)
* *Lust for Life* (2017)
* *Norman Fucking Rockwell!* (2019)
* *Chemtrails over the Country Club* (2021)
* *Blue Banisters* (2021)
* *Did You Know That There's a Tunnel Under Ocean Blvd* (2023)
* *Classic* (2025)

## Kianglaghyn magh

* 
* 
* 
*
Stephan Brunner

She politickeyr as tarmaynagh Coose-berçhagh eh **Stephan Lars Andreas Brunner Neibig** (ruggit er 28 Toshiaght Arree 1961). She Kied Lhiass-eaghtyrane y Choose Berçhagh t'eh. Hie eh stiagh 'syn oik er 8 Boaldyn 2022.

Hooar Brunner keim B.A. 'sy tarmaynys cultooragh veih Ollooscoill Kiel, keim M.A. 'sy tarmaynys veih Ollooscoill Indiana, Bloomington, as ollooaght PhD 'sy tarmaynys veih Ollooscoill Kiel.

## Imraaghyn
Mary Munive

She ben lhee as politickeyr Coose-berçhagh ee **Mary Denisse Munive Angermüller** (ruggit er 10 Averil 1981). T'ee ny Nah Lhiass-eaghtyrane er y Choose Berçhagh. Hie ee stiagh 'syn oik er 8 Boaldyn 2022.

## Imraaghyn
Candi Milo

She ben-aghteyr Americaanagh ee **Candyce Anne Rose Milo** (ruggit er ). T'ee er ny chur e goo rish karacteyryn eigsoylagh er ram straihyn bioghit, goaill stiagh *[[Pig Goat Banana Cricket]]*, *[[Tiny Toon Adventures]]*, *[[SWAT Kats: The Radical Squadron]]*, *[[Dexter's Laboratory]]* (veih'n 3oo imbagh er oaie), *[[Johnny Bravo]]*, *[[Cow and Chicken]]*, *[[ChalkZone]]*, *[[The Adventures of Jimmy Neutron, Boy Genius]]*, *[[¡Mucha Lucha!]]*, **, *[[My Life as a Teenage Robot]]*, *[[Loonatics Unleashed]]*, *[[Foster's Home for Imaginary Friends]]*, *[[Maya & Miguel]]*, *[[W.I.T.C.H. (straih hellveeish)|W.I.T.C.H.]]*, *[[The Life and Times of Juniper Lee]],* *[[The Replacements (straih hellveeish)|The Replacements]]*, as *[[The Adventures of Puss in Boots]]*. T'ee er ny chur e goo rish ny karacteyryn Granny as Witch Hazel er *[[Looney Tunes]]* veih'n vlein 2017 as Petunia Pig er y straih cheddin veih 2022.

## Imraaghyn

## Kianglaghyn magh
* 
* Co-akin marish Candi: Ayrn 1, Ayrn 2 
* Blog Candi Milo